CELEX: 62014CN0140
Language: sk
Date: 2014-03-24 00:00:00
Title: Vec C-140/14: Žaloba podaná 24. marca 2014 – Európska komisia/Slovinská republika

16.6.2014   
            
            
               SK
            
            
               Úradný vestník Európskej únie
            
            
               C 184/13
            
         Žaloba podaná 24. marca 2014 – Európska komisia/Slovinská republika
   (Vec C-140/14)
   2014/C 184/17
   Jazyk konania: slovinčina
   
      Účastníci konania
   
   
      Žalobkyňa: Európska komisia (v zastúpení: E. Sanfrutos a M. Žebre, splnomocnení zástupcovia)
   
      Žalovaná: Slovinská republika
   
      Návrhy žalobkyne
   
   
               —
            
            
               určiť, že Slovinská republika si tým, že od apríla 2009 neprijala dostatočné opatrenia na zabránenie ukladania a na odstránenie 13 600 m3 výkopovej zeminy, z toho 7 605,73 m3 klasifikovateľných ako odpad pod číslom 17 05 06 (výkopový materiál, ktorý nespadá pod číslo 17 05 05) a približne 6000 m3 klasifikovateľných ako odpad spadajúci pod číslo 17 05 05* (výkopový materiál obsahujúci nebezpečné látky), na mieste výstavby obecnej infraštruktúry pre obchodnú zónu Gaberje-jug, nesplnila povinnosti, ktoré jej vyplývajú z článkov 12 a 13, z článku 15 ods. 1, z článku 17 a z článku 36 ods. 1 smernice 2008/98/ES (1) a z článku 5 ods. 3 písm. e), z článku 6 – v spojení s rozhodnutím Rady 2003/33/ES (2) –, z článkov 7, 8, 9, 11 a 12 smernice 1999/31/ES (3), ako aj z príloh I, II, III poslednej uvedenej smernice,
            
         
               —
            
            
               určiť, že Slovinská republika si tým, že povolila ukladanie výkopovej zeminy – ktoré sa považuje za zhodnocovanie odpadov – na parcele č. 115/1 v katastri obce Teharje, bez toho, aby zabezpečila, že na tejto skládke neboli predtým alebo súčasne ukladané iné odpady, a tým, že neprijala opatrenia na odstránenie odpadov, na ktoré sa nevzťahuje povolenie tejto skládky, ktorú možno považovať za nezákonnú skládku, nesplnila povinnosti, ktoré jej vyplývajú z článku 13 a z článku 36 ods. 1 smernice 2008/98/ES o odpade a z článku 5 ods. 3 písm. e), z článku 6 – v spojení s rozhodnutím Rady 2003/33/ES –, z článkov 7, 8, 9, 11 a 12 smernice 1999/31/ES, ako aj z príloh I, II, III poslednej uvedenej smernice,
            
         
               —
            
            
               zaviazať Slovinskú republiku na náhradu trov konania.
            
         
      Žalobné dôvody a hlavné tvrdenia
   
   Slovinská republika si tým, že od apríla 2009 neprijala dostatočné opatrenia na zabránenie ukladania a na odstránenie 13 600 m3 výkopovej zeminy, z toho 7 605,73 m3 klasifikovateľných ako odpad pod číslom 17 05 06 (výkopový materiál, ktorý nespadá pod číslo 17 05 05) a približne 6000 m3 klasifikovateľných ako odpad spadajúci pod číslo 17 05 05* (výkopový materiál obsahujúci nebezpečné látky), na mieste výstavby obecnej infraštruktúry pre obchodnú zónu Gaberje-jug, nesplnila povinnosti, ktoré jej vyplývajú z článkov 12 a 13, z článku 15 ods. 1, z článku 17 a z článku 36 ods. 1 smernice 2008/98/ES a z článku 5 ods. 3 písm. e), z článku 6 – v spojení s rozhodnutím Rady 2003/33/ES –, z článkov 7, 8, 9, 11 a 12 smernice 1999/31/ES, ako aj z príloh I, II, III poslednej uvedenej smernice. Okrem toho si Slovinská republika tým, že povolila ukladanie výkopovej zeminy – ktoré sa považuje za zhodnocovanie odpadov – na parcele č. 115/1 v katastri obce Teharje, bez toho, aby zabezpečila, že na tejto skládke neboli predtým alebo súčasne ukladané iné odpady, a tým, že neprijala opatrenia na odstránenie odpadov, na ktoré sa nevzťahuje povolenie tejto skládky, ktorú možno považovať za nezákonnú skládku, nesplnila povinnosti, ktoré jej vyplývajú z článku 13 a z článku 36 ods. 1 smernice 2008/98/ES o odpade a z článku 5 ods. 3 písm. e), z článku 6 – v spojení s rozhodnutím Rady 2003/33/ES –, z článkov 7, 8, 9, 11 a 12 smernice 1999/31/ES, ako aj z príloh I, II, III poslednej uvedenej smernice.
   
      (1)  Ú. v. EÚ L 312, 22.11.2008, s. 3.
   
      (2)  Ú. v. ES L 11, 16.1.2003, s. 27;Mim. vyd. 15/007, s. 314.
   
      (3)  Ú. v. ES L 182, 16.7.1999, s. 1; Mim. vyd. 15/004, s. 228.